el el en el el el el el el el el el el en el el el el en el en en es en es tr en en el el el el el el el el el en de el el el el el el el el el el el el en es el el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Την εξαγορά φωτοβολταϊκού πάρκου στην Κοζάνη, ισχύος 204 μεγαβάτ που είναι το μεγαλύτερο έργο ανανεώσιμων πηγών στην Ελλάδα και ένα από τα 5 μεγαλύτερα φωτοβολταϊκά στην Ευρώπη, ανακοίνωσαν σήμερα σε συνέντευξη Τύπου τα Ελληνικά Πετρέλαια.
Το έργο βρίσκεται σε στάδιο ανάπτυξης από την γερμανική εταιρία juwi, που είναι ο πωλητής, και προβλέπεται να τεθεί σε λειτουργία στο τέλος του 2021.
Για σημαντική στροφή των Ελληνικών Πετρελαίων στις ανανεώσιμες πηγές, που υπηρετεί τους στόχους της ενεργειακής πολιτικής της κυβέρνησης και υποστηρίζει την δίκαιη μετάβαση της περιοχής της Δυτικής Μακεδονίας στη μεταλιγνιτική εποχή έκανε λόγο, μιλώντας στην εκδήλωση, ο υπουργός Περιβάλλοντος και Ενέργειας Κωστής Χατζηδάκης. Τόνισε ακόμη ότι η επένδυση αποτελεί έμπρακτη στήριξη για την ελληνική αγορά ανανεώσιμων πηγών και συνολικά την οικονομία, αλλά και μήνυμα προς τους επενδυτές που θέλουν να κινηθούν στο χώρο. Ανήγγειλε δε ότι με νομοσχέδιο που θα παρουσιαστεί αυτό το μήνα καταργείται η άδεια παραγωγής για τις μονάδες ΑΠΕ ενώ στο πλαίσιο της διευκόλυνσης της αδειοδότησης θα προχωρήσει και η απλούστευση της έγκρισης περιβαλλοντικών όρων. Θέμα που θα συζητηθεί και στη συνάντηση που θα έχει σήμερα ο πρωθυπουργός κ. Κυριάκος Μητσοτάκης με την ηγεσία του ΥΠΕΝ.
Ο υφυπουργός ΠΕΝ Γεράσιμος Θωμάς ανέφερε ότι θα υπάρξουν νομοθετικές πρωτοβουλίες για διευκόλυνση των μεγάλων επενδύσεων στις ΑΠΕ και ειδικότερα για την κατασκευή υπεράκτιων αιολικών πάρκων.
“Ο μεγαλύτερος ενεργειακός όμιλος της χώρας κατασκευάζει την μεγαλύτερη μονάδα ΑΠΕ στη χώρα”, ανέφερε χαρακτηριστικά ο πρόεδρος των ΕΛΠΕ Γιάννης Παπαθανασίου.
Ο διευθύνων σύμβουλος του ομίλου, Ανδρέας Σιάμισιης παρουσίασε την στρατηγική των ΕΛΠΕ, που περιλαμβάνει βελτίωση της απόδοσης στις βασικές δραστηριότητες με επενδύσεις ύψους 500 εκατ. – 1 δισεκ. τα επόμενα πέντε χρόνια αλλά και ανάπτυξη διαφοροποιημένου χαρτοφυλακίου με επενδύσεις σε ανανεώσιμες πηγές, επέκταση στον ηλεκτρισμό και το φυσικό αέριο και αξιοποίηση ευκαιριών για την ενεργειακή μετάβαση. Στόχος του ομίλου είναι η μείωση του συνολικού ανθρακικού αποτυπώματος κατά 50 % ως το 2030 ενώ ήδη από το 2014 οι εκπομπές έχουν μειωθεί κατά 25 %.
Αναφερόμενος στο έργο της Κοζάνης, ο κ. Σιάμισιης τόνισε ότι αποτελεί επένδυση ύψους 130 εκατ. ευρώ που θα δημιουργήσει 350 θέσεις εργασίας και θα παράγει 300 γιγαβατώρες ετησίως, ενέργεια ικανή να εξασφαλίσει την παροχή ενέργειας για 75.000 νοικοκυριά, με ετήσιο όφελος σε επίπεδο εκπομπών διοξειδίου του άνθρακα 300.000 τόνους. “Είναι το πρώτο, θα ακολουθήσουν και άλλα έργα στη συνέχεια”, ανέφερε ο διευθύνων σύμβουλος των ΕΛΠΕ καθώς ο στόχος του ομίλου είναι η ανάπτυξη ανανεώσιμων πηγών ισχύος 600 μεγαβάτ ως το 2025.
Ο γενικός διευθυντής Στρατηγικού Σχεδιασμού και Νέων Δραστηριοτήτων του ομίλου ΕΛΠΕ στάθηκε ιδιαίτερα στο γεγονός ότι η τιμή με την οποία θα πωλείται η ενέργεια από το έργο της Κοζάνης, 56,72 ευρώ ανά μεγαβατώρα για 20 χρόνια, είναι χαμηλότερη από την Οριακή Τιμή (τιμή χονδρικής της ηλεκτρικής ενέργειας), που σημαίνει ότι “το έργο δεν θα επιδοτείται από τον καταναλωτή αλλά θα επιδοτεί άλλα έργα ΑΠΕ με υψηλότερες τιμές αναφοράς”. Σημείωσε ακόμη ότι το 40 % της επένδυσης θα είναι ελληνική προστιθέμενη αξία, ενώ εξετάζεται η εφαρμογή καινοτομικών λύσεων όπως ο συνδυασμός με συστήματα αποθήκευσης ενέργειας.
Τέλος ο Stephan Hansen, μέλος του ΔΣ της juwi η οποία θα αναλάβει και την κατασκευή του έργου, ανέφερε ότι το φωτοβολταϊκό θα λειτουργήσει στα τέλη του 2021 και θα αποδίδει μέσω του νομοθετημένου πόρου, 500.000 ευρώ το χρόνο στην τοπική κοινωνία.
Μπορεί να σας ενδιαφέρει
Παρασκευή 9 Σεπτεμβρίου 2022
Επίθεση του ΣΥΡΙΖΑ στον πρόεδρο του ΑΠΕ
Δευτέρα 20 Ιουνίου 2022
Σκρέκας: «Γρηγορότερη εγκατάσταση ΑΠΕ- Απεξάρτηση από εισαγωγή ορυκτών καυσίμων»
Κυριακή 17 Απριλίου 2022
Από ρεκόρ σε ρεκόρ οι ανανεώσιμες πηγές ενέργειας – Περισσότερα από 10 γιγαβάτ μέσα στο 2022
Παρασκευή 4 Φεβρουαρίου 2022
Κοζάνη: Δύο ιερείς καταδικάστηκαν για ασέλγεια σε ανήλικο αγόρι
Σημαντική υποχώρηση ρωσικών δυνάμεων στην περιφέρεια της Χερσώνας
Επίθεση Ερντογάν στην Ελλάδα: «Ότι και να κάνετε είμαστε έτοιμοι να απαντήσουμε»
Παρέμβαση Στέιτ Ντιπάρτμεντ για το τουρκολιβυκό μνημόνιο
Ολοκλήρωσε την κατάθεση του ο Λοβέρδος στο Ειδικό Δικαστήριο – Έντονη αντιπαράθεση με Παπαγγελόπουλο
ΟΗΕ: Στη Γενική Συνέλευση παραπέμπεται η προσάρτηση ουκρανικών εδαφών από τη Ρωσία
Η Ουάσινγκτον θα στείλει στην Ουκρανία πρόσθετη στρατιωτική βοήθεια 625 εκατομμυρίων δολαρίων
268 κρούσματα και 26 θάνατοι από τον ιό του Δυτικού Νείλου
Τα πρωτοσέλιδα των εφημερίδων
Μπορεί να σας ενδιαφέρει
Οικονόμου: «Χάσμα χωρίζει τον κ. Τσίπρα από την αλήθεια και την πραγματικότητα»
Νέα πρόταση του Μασκ για αγορά του Twitter στην τιμή που είχε συμφωνηθεί τον Απρίλιο
Ο Σολτς υπερασπίζεται το πακέτο μέτρων 200 δισ. ευρώ απέναντι στην ευρωπαϊκή κριτική
Αποστολάκης για ενδεχόμενο σύγκρουσης με την Τουρκία: «Εμείς θα πάμε πίσω 100 χρόνια- Θα καταστραφούμε σαν χώρα- Δείτε την Ουκρανία»
Η υπερκόπωση έφερε λιποθυμία στη Δούνια
Ο Μητσοτάκης ενημέρωσε Αμερικανούς βουλευτές για τις ακραίες κινήσεις της Τουρκίας
Επιστροφή στο «σεμνά και ταπεινά» για τη ΝΔ
Πολάκης-Βαξεβάνης γευματίζουν και το ευχαριστιούνται
Η Λιζ που ήθελε να τη φωνάζουν Μάγκι
Χατζηδάκης: «Καταιγισμός ψεμάτων του κ. Τσίπρα στους συνταξιούχους – Τηρεί τα προσωπικά του ήθη και έθιμα»
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία